
טקסט הדף מנוקד



הַשּׁוֹחֵט אֶת הַבְּהֵמָה עַל מְנָת לִזְרוֹק דָּמָהּ לַעֲבוֹדָה זָרָה וּלְהַקְטִיר חֶלְבָּהּ לַעֲבוֹדָה זָרָה רַבִּי יוֹחָנָן אָמַר אֲסוּרָה מְחַשְּׁבִין מֵעֲבוֹדָה לַעֲבוֹדָה וְיָלְפִינַן חוּץ מִבִּפְנִים


רֵישׁ לָקִישׁ אָמַר מוּתֶּרֶת אֵין מְחַשְּׁבִין מֵעֲבוֹדָה לַעֲבוֹדָה וְלָא יָלְפִינַן חוּץ מִפְּנִים


וְאִי אַשְׁמְעִינַן בְּהָא בְּהָא אָמַר רֵישׁ לָקִישׁ אֲבָל פְּנִים מִפְּנִים אֵימָא מוֹדֵי לֵיהּ לְרַבִּי יוֹחָנָן


וְאִי אַשְׁמְעִינַן הָא בְּהָא קָאָמַר רַבִּי יוֹחָנָן אֲבָל בְּהַהִיא אֵימָא מוֹדֵי לֵיהּ לְרֵישׁ לָקִישׁ צְרִיכִי


כִּי אֲתָא רַב דִּימִי אָמַר מֵתִיב רַב יִרְמְיָה לְסַיּוֹעֵיהּ לְרַבִּי יוֹחָנָן וְרַבִּי אִילָא לְסַיּוֹעֵיהּ לְרֵישׁ לָקִישׁ


רַב יִרְמְיָה לְסַיּוֹעֵיהּ לְרַבִּי יוֹחָנָן וּמָה בִּמְקוֹם שֶׁאִם אָמַר הֲרֵינִי שׁוֹחֵט חוּץ לִזְמַנּוֹ שֶׁהוּא כָּשֵׁר שְׁחָטוֹ עַל מְנָת לִזְרוֹק דָּמוֹ חוּץ לִזְמַנּוֹ פָּסוּל מָקוֹם שֶׁאִם אָמַר הֲרֵינִי שׁוֹחֵט שֶׁלֹּא לִשְׁמוֹ פָּסוּל שְׁחָטוֹ עַל מְנָת לִזְרוֹק דָּמוֹ שֶׁלֹּא לִשְׁמוֹ אֵינוֹ דִּין שֶׁיְּהֵא פָּסוּל


מַתְקֵיף לַהּ רָבָא בַּר אֲהִילַאי מָה לְחוּץ לִזְמַנּוֹ שֶׁכֵּן כָּרֵת


אֶלָּא אָמַר רָבָא בַּר אֲהִילַאי הָכִי קָאָמַר וּמָה מָקוֹם שֶׁאִם אָמַר הֲרֵינִי שׁוֹחֵט חוּץ לִמְקוֹמוֹ שֶׁהוּא כָּשֵׁר שְׁחָטוֹ עַל מְנָת לִזְרוֹק דָּמוֹ חוּץ לִמְקוֹמוֹ פָּסוּל מָקוֹם שֶׁאִם אָמַר הֲרֵינִי שׁוֹחֵט שֶׁלֹּא לִשְׁמוֹ שֶׁהוּא פָּסוּל [שְׁחָטוֹ עַל מְנָת] לִזְרוֹק דָּמוֹ שֶׁלֹּא לִשְׁמוֹ אֵינוֹ דִּין שֶׁיְּהֵא פָּסוּל


מַתְקֵיף לַהּ רַב אָשֵׁי מַה לְחוּץ לִמְקוֹמוֹ שֶׁכֵּן נוֹהֵג בְּכׇל הַזְּבָחִים תֹּאמַר בְּשֶׁלֹּא לִשְׁמוֹ שֶׁאֵינוֹ נוֹהֵג אֶלָּא בְּפֶסַח וְחַטָּאת


אֶלָּא אָמַר רַב אָשֵׁי הָכִי קָאָמַר וּמָה בְּמָקוֹם שֶׁאִם אָמַר הֲרֵינִי שׁוֹחֵט לְשֵׁם פְּלוֹנִי שֶׁהוּא כָּשֵׁר לִזְרוֹק דָּמוֹ (שֶׁלֹּא לִשְׁמוֹ) לְשֵׁם פְּלוֹנִי פָּסוּל מָקוֹם שֶׁאִם אָמַר הֲרֵינִי שׁוֹחֵט שֶׁלֹּא לִשְׁמָן שֶׁהוּא פָּסוּל [שְׁחָטוֹ עַל מְנָת] לִזְרוֹק דָּמָן שֶׁלֹּא לִשְׁמָן אֵינוֹ דִּין שֶׁיְּהֵא פָּסוּל


רַבִּי אִילָא לְסַיּוֹעֵיהּ לְרֵישׁ לָקִישׁ לֹא תֹּאמַר בִּזְרִיקָה וְתֵיתֵי מִקַּל וָחוֹמֶר מִבֵּינַיָּיא מִשְּׁחִיטָה וְקַבָּלָה לְמַאי הִלְכְתָא כְּתַב רַחֲמָנָא לוֹמַר דְּאֵין מְחַשְּׁבִין מֵעֲבוֹדָה לַעֲבוֹדָה


מַתְקֵיף לַהּ רַב פָּפָּא וְדִלְמָא דִּמְחַשְּׁבִין מֵעֲבוֹדָה לַעֲבוֹדָה


אִם כֵּן לִשְׁתּוֹק קְרָא מִינֵּיהּ וְתֵיתֵי מִקַּל וָחוֹמֶר דְּרַב אָשֵׁי


וְאִידַּךְ פָּרֵיךְ הָכִי מָה לְהָנָךְ שֶׁכֵּן טְעוּנוֹת צָפוֹן וְיֶשְׁנָן בְּחַטָּאוֹת הַפְּנִימִיּוֹת


וְאִידַּךְ הַשְׁתָּא מִיהָא בִּשְׁלָמִים קַיָּימִין


אִיתְּמַר שְׁחָטָהּ לִשְׁמָהּ לִזְרוֹק דָּמָהּ שֶׁלֹּא לִשְׁמָהּ רַב נַחְמָן אָמַר פְּסוּלָה רַבָּה אָמַר כְּשֵׁרָה וַהֲדַר בֵּיהּ רַבָּה לְגַבֵּי רַב נַחְמָן מִקַּל וָחוֹמֶר דְּרַב אָשֵׁי


רַבִּי אֱלִיעֶזֶר אוֹמֵר אַף (אֶת) הָאָשָׁם תַּנְיָא אָמַר רַבִּי אֱלִיעֶזֶר חַטָּאת בָּאָה עַל חֵטְא וְאָשָׁם בָּא עַל חֵטְא מָה חַטָּאת שֶׁלֹּא לִשְׁמָהּ פְּסוּלָה אַף אָשָׁם שֶׁלֹּא לִשְׁמוֹ פָּסוּל


אָמַר לוֹ רַבִּי יְהוֹשֻׁעַ לֹא אִם אָמַרְתָּ בְּחַטָּאת שֶׁכֵּן דָּמָהּ לְמַעְלָה


אָמַר לוֹ רַבִּי אֱלִיעֶזֶר פֶּסַח יוֹכִיחַ שֶׁדָּמוֹ לְמַטָּה וּשְׁחָטוֹ שֶׁלֹּא לִשְׁמוֹ פָּסוּל


אָמַר לוֹ רַבִּי יְהוֹשֻׁעַ מָה לְפֶסַח שֶׁכֵּן זְמַנּוֹ קָבוּעַ


אָמַר לוֹ רַבִּי אֱלִיעֶזֶר חַטָּאת תּוֹכִיחַ


אָמַר לוֹ רַבִּי יְהוֹשֻׁעַ




רש"י



 השוחט את הבהמה. של חולין לעבודת כוכבים אסורה בהנאה כדין זבחי מתים וזבחי מתים ילפינן (ע''ז דף כט:) שם שם מעגלה ערופה: לזרוק דמה לעבודת כוכבים. (ועבודת) השחיטה לא נעשית לשם עבודת כוכבים אלא בשעת שחיטה חישב לעבוד הזריקה לשם עבודת כוכבים ולא זרק: מחשבין מעבודה לעבודה. מחשבה היא לענין זבחי מתים ליאסר בהנאה: דילפינן. עבודת כוכבים שהיא חוץ ממחשבת פיגול שהוא פנים: מותרת. לאכילה: אין מחשבין מעבודה לעבודה. ואינה אסורה אלא אם כן שחט לעבודת כוכבים שבשחיטתה עבד עבודת כוכבים או זרק לעבודת כוכבים: פנים מפנים. מחשבת שלא לשמו מפיגול: הריני שוחט חוץ לזמנו. ולא חישב על מנת לאכול ולא על מנת לזרוק או להקטיר אלא על השחיטה חישב סתם חוץ לזמנה כשר דלאו מחשבה היא דאין זמן אלא באכילת אדם ומזבח (דזהו) פיגול: שכן כרת. האוכל פיגול אפי' לאלתר חייב כרת הואיל וחמור מהניא ביה מעבודה לעבודה: הריני שוחטו חוץ למקומו. שלא חישב לא על אכילה ולא על זריקה אלא אמר הריני שוחט חוץ למקומו כשר דהא חזינן דבמקומו הוא שוחטו ועוד דבאכילת אדם או מזבח תלה רחמנא לחוץ למקומו וחוץ לזמנו דכתיב ואם האכל יאכל וגו' וילפינן חוץ למקומו וחוץ לזמנו מהאי קרא לקמן (דף יג.): על מנת לזרוק דמו חוץ למקומו כו' פסול. (בפרק שני) והשתא ליכא למפרך שכן כרת שאין חייבין כרת על אכילתן כדתניא לקמן [בפרק שני] (דף כח.): שחט לשם פלוני כשר. דאין שינוי בעלים חל על השחיטה דלא שייך שם בעלים אלא על הכפרה והיינו דאמרן לעיל (דף ד.) דשינוי בעלים אינו בד' עבודות: לא תאמר בזריקה. מחשבין שלא לשמו דרבינן ליה לעיל בכולהו עבודות: משחיטה וקבלה. ומה שחיטה שכשרה בזר פסולה בשלא לשמה זריקה לא כל שכן כי פרכת מה לשחיטה שכן פוסלת שלא לשם אוכלין בפסח קבלה תוכיח: דאין מחשבין מעבודה לעבודה. אלא בשעת זריקה גופה בעי מיחשב: ודלמא. להכי כתביה לאשמועינן רבותא דמחשבין מעבודה לעבודה [שלא] בשעת זריקה גופה בעי מחשב דאפי' לא חישב על הזריקה בשעתה אלא בשעת שחיטה הויא מחשבה: אם כן. דמחשבין אתא לאשמועינן לשתוק קרא מיניה ותיתי דמחשבין מקל וחומר דרב אשי כדאמרן ומה אם במקום שאם אמר הריני שוחט לשם פלוני כו': ואידך. רבי יוחנן פריך הכי דלא נפקא לן זריקה מקל וחומר דקבלה ושחיטה: מה להנך כו'. הלכך לאו קרא יתירא הוא דניליף מיניה דאין מחשבין: השתא מיהת בשלמים קיימינן. דבשלמים כתיבא מחשבה שלא לשמו הלכך מצי למילף זריקה משחיטה וקבלה וליכא למיפרך צפון דשלמים לא בעי צפון וליתנהו פנימיות: שכן דמה למעלה. מחוט הסיקרא דתנן במס' מדות (פ''ג מ''א) חוט הסיקרא חוגרת באמצע להבדיל בין דמים עליונים לדמים התחתונים ויליף לקמן (דף נג.) מן והיתה הרשת עד חצי המזבח התורה נתנה מחיצה להבדיל וחטאת בהמה נעשית למעלה דכתיב בה (ויקרא ד) על קרנות וכן עולת העוף כדלקמן (דף סד:) ושאר זבחים שלא פירש בהן נעשין למטה דכתיב בהו מזבח ולא כתיב בהו קרנות וכוליה מזבח ליכא למימר דהוה מקומן שהרי תורה נתנה מחיצה: 

תוספות



 ותימה דלקמן (דף יג.) דפריך וקבלה מי פסלה כו' ומשני כאן במחשבת שלא לשמן כאן במחשבת פיגול אמאי לא משני אידי ואידי במחשבת שלא לשמן וקבלה לא עשה בה מחשבה כמעשה כגון בשוחט על מנת לקבל שלא לשמן ובזריקה (לא) עשה בה מחשבה כמעשה ונראה לי דלקמן מיירי שחישב בעבודה עצמה אם קבל [לגמור הקבלה] שלא לשמן פסול ואם קבל [לגמור] חוץ לזמנו כשר ואם זרק לגמור הזריקה חוץ לזמנו פסול וכן מקטיר לגמור ההקטרה למחר דהוה פסול אי לאו דמעטיה קרא לקמן משום דאין מעכבת כפרה אבל ליכא לפרושי לקמן מחשבת פיגול דלא פסלה בקבלה כגון שוחט על מנת לקבל דמן חוץ לזמנו דבשלא לשמן נמי לא פסלה דמעבודה לעבודה ילפינן מפיגול (ואי) במקבל על מנת לזרוק חוץ לזמנו הוה פיגול אלא כדפרשינן בחישב בעבודה עצמה. ברו''ך ובלאו הכי תימה דהוי מצי למימר קבלה לא עשה בה מחשבה כמעשה לענין שינוי בעלים: ריש לקיש אמר מותרת. מודה ר''ל דחייב מיתה כדאמרינן בפרק ארבע מיתות (סנהדרין סא.) מידי דהוה אמשתחוה להר דהר מותר ועובדו בסייף ושחיטת מומר לא חשיב כדפי' בפ''ק דחולין (דף יד.) גבי שוחט בשבת ואין לתמוה והיאך נהרג דילמא מימלך ולא זריק לעבודת כוכבים כדאמר בפרק ד' מיתות (סנהדרין סא.) דניסת שאמר אלך אעבוד פטור דמימלך ולא עביד דהכא ודאי לא מימלך כיון דעבד מעשה ששחט על מנת לזרוק ועוד הכא אפילו ידוע ודאי שלא יזרוק חשיב עובד עבודת כוכבים בשחיטה [[זו] כששוחט ע''מ לזרוק: מקום שאם אמר הריני שוחט שלא לשמן כו'. וא''ת שוחט שלא לשם אוכלין בפסח יוכיח דשוחט שלא לשם אוכלין פסול ושוחט ע''מ לזרוק שלא לשם אוכלין כשר ויש לומר דלא דמי התם דזורק עצמו שלא לשם אוכלין כשר: לא תאמר בזריקה ותיתי בק''ו משחיטה וקבלה. תימה אמאי לא פריך שכן טעונות צפון וישנן בחטאות הפנימיות וכ''ת משום דבשלמים קיימא אם כן מאי צריך למילף מבינייא ניליף בק''ו מקבלה שאין חייבין עליה בחוץ ואפילו הכי פסלה בה מחשבה ועוד למה לי קרא בזריקה לשינוי בעלים דדרשי' לכפר עליו תיתי מבינייא משחיטה וקבלה ועוד קשה אמאי אין מחשבת אוכלין בפסח בזריקה תיתי בק''ו משחיטה שכשירה בזר כיון דלא פרכינן מצפון וחטאות הפנימיות ומיהו דילמא (תכוסו) מיעוטא הוא ואע''ג דשלא למנויין דהיינו שינוי בעלים כתיב נמי (תכוסו) ולא ממעטי זריקה לא דמי (עיין פסחים דף סא.): והדר ביה רבה לגבי דרב נחמן מקל וחומר דרב אשי. [היינו] לרבנן דאליבא דר' שמעון ליכא קל וחומר דאיכא למיפרך מה לשינוי בעלים שכן נוהג במנחות תאמר בשינוי קודש שאינו נוהג במנחות לרבי שמעון (מנחות דף ב:): 

רש"ש

גמרא (בפיסקא) רא"א אף האשם. כצ"ל כבמתניתין:





צאן קדשים

רש״י ד״ה לזרוק דמה לע״א והשחיטה לא כו׳ כצ״ל:


בא״ד חישב לזרוק לשם ע״ז כו׳ כצ״ל:


ד״ה הריני שוחט כו׳ מחשבה היא דאין מחשבת הזמן פוסלת אלא באכילת אדם או מזבח הס״ד ואח״כ ד״ה שכן כרת כו׳ כצ״ל:


ד״ה על מנת כו׳ פסול כדאמרינן בפרק ב׳ כו׳ כצ״ל. ובד״ח נדפס נ"א ושיבוש הוא:


ד״ה לא תאמר בזריקה כו׳ כצ״ל:


ד״ה דאין מחשבין מעבודה כו׳ כצ״ל:


ד"ה ודילמא להכי כו׳ לעבודה ולא בשעת זריקה גופה בעי חשיבי דאפילו לא כו׳ ומ״ו הב״ז מוחק וקשה לשבש כל הספרים:


ד״ה השתא מיהת בשלמים קיימין דבשלמים כו׳ אע״ג דפלוגתא דר״י ור״ל לא איירי אלא בחטאת ופסח ולא בשאר זבחים דכל הזבחים שנזבחו שלא לשמן כשירים וכפרש״י במס׳ חולין דף ל״ט ע״א. מיהו ר׳ אילא דבעי לסיועה לר״ל משלמים אתיא דלא תאמר זריקה בשלמים ותיתי בק״ו משחיטה וקבלה:


תוס׳ ד״ה ריש לקיש כו׳ ושחיטת מומר לא חשיב כו׳. פי' אף ע״ג דחייב מיתה אפ״ה מותרות באכילה ולא חשיב שחיטת מומר כדאמרינן בחולין דף י״ד ע״א השוחט בשבת אע״ג דמחייב בנפשו שחיטתו כשרה:


בא״ד בשחיטה זו כששוחט כו׳ כצ״ל:


ד״ה לא תאמר כו׳. ועוד ל״ל קרא בזריקה כו׳. פי׳ לעיל דף ד׳ ע״ב דאיצטריך קרא לזריקה משום דס״ל דילפינן מכלל ופרט ומה הפרט מפורש דבר הטעון צפון וישנו בחטאות הפנימיות שחיטה וקבלה אין זריקה לא הא התם נמי בשלמים קיימא דיליף משלמי נזיר:


בא״ד ועוד קשה ממאי אין כו׳. אין להקשות לפי קושי׳ זו מאי קאמר ואידך פריך הכי כו׳ דילמא ר"י סבר נמי דיכול למילף מבינייהו ואפ״ה איצטריך קרא בזריקה דאי הוה ילפינן מבינייהו הוי ילפינן נמי מחשבת אוכלים בפסח בזריקה כקושית התוספות ותו לא הוה יכול למילף דמחשבין מעבודה לעבודה בק״ו מש״ב משום דאיכא למיפרך שוחט שלא לשם אוכלים בפסח יוכיח כקושית התוס׳:


בד"ה מקום כו׳. ומה דתוספת משני דלא דמי התם דזורק עצמו כו׳ לא הוה שנוי׳ דהא ס״ד דזורק עצמו שלא לשם אוכלים פסולה מק״ו משחיטה מ״ה איצטרך קרא לזריקה לאשמעינן דלא יליף מבינייהו משום הך פירכא וא״כ מחשבת אוכלים בפסח נמי לא ילפינן משחיטה משום הך פירכא דטעון צפון וישנו בחטאות הפנימיות. ויש ליישב דאי הוה ילפינן מחשבת אוכלים בזריקה בפסח מק״ו משחיטה הוה ילפינן נמי דה״ה שוחט ע״מ לזרוק שלא לשם אוכלים דהא בהא תליא השתא דזורק עצמו שלא לשם אוכלים כשר מכ״ש בשוחט ע״מ לזרוק לפ״ז הוה ילפינן שפיר מחשבים מעבודה לעבודה בק״ו מש״ב וליכא למיפרך קושית התוס׳ דהוי אמרינן שוחט שלא לשם אוכלים בפסח נמי כשר ודוק:


בא״ד ומיהו תכוסו מיעוטא הוא כצ״ל. פי׳ תכוסו משמע דוקא בשחיטה מחשבת אוכלים פסלה ולא בזריקה:


בא״ד כתב נמי במכסת ולא ממעטינן זריקה דלא דמי הס״ד וכצ״ל. פי׳ דלא דמי דש״ב עיקר בזריקה כתב ולא בשאר עבודות:


ד״ה והדר בי׳ רבה כו׳ לרבה אליבא דר״ש ליכא ק״ו כו׳. פי׳ לרבה דמתרץ התם בפ״ק דמנחות דברי ר״ש דלא סתרי אהדדי דבש״ק ס״ל דעלו ובש״ב ס״ל דלא עלו לפ״ז איכא למיפרך לר״ש מה לש״ב כו׳:

חק נתן

גמרא ואידך פריך הכי מה להנך וכו׳ כתב בס׳ פנים מאירות וז״ל יש להקשות דלמאי דמקשי התוס׳ דניליף מחשבת אוכלים בזריקה בפסח בק״ו משחיטה וכו׳ לפי קושיא זו יש להקשות עוד קושיא חזקה ועצומה דמאי פריך ואידך דילמא ר״י נמי סבר דהייתי יכול למילף זריקה משחיטה וקבלה וכו׳ ועכ״ז איצטריך קרא בזריקה דאי לא גלי רחמנא קרא בזריקה אלא הייתי יליף מבינייהו לא הייתי יכול למילף מחשבין מעבודה לעבודה בק״ו דרב אשי מש״ב דאיכא למימר שוחט שלא לשם אוכלין בפסח יוכיח וכו׳ ואין לומר תירוץ התוספות דהתם זורק עצמו וכו׳ זה אינו כיון דהכא זריקה לא כתיב רק ילפינן בק״ו משחיטה א״כ בפסח נמי הייתי יליף זריקה מק״ו משחיטה שיפסול וכו׳ עש״ב ונ״ל דאה״נ דלפי מאי דמקשו התוס׳ ה״מ הגמרא לשנוי׳ הכי דכתב רחמנא זריקה לגלויי דלא ילפינן זריקה בפסח משחיטה לפסול בזורק שלא לשם אוכלים אלא דבלא״ה משני שפיר ועוד דלפי האמת שכתבו התוס׳ דאיכא מיעוט בפסח דאין מחשבת אוכלים בזריקה תו לא הוה מצי גמ׳ לשנוי׳ הכי ודוק:


שם ואידך השתא מיהא בשלמים קיימי כתב בס׳ פנים מאירות וז״ל וק״ל דילמא להכי כתבה רחמנא זריקה דאי הייתי יליף זריקה מק״ו א״כ איך נלמד כל עבודות בשאר קדשים בהקישא משלמים בשלמא ג׳ עבודות שפיר אבל זריקה איך אפשר למילף בהיקשא כיון דזריקה גופיה נלמד בק״ו ודבר הלמד בק״ו אינו חוזר ומלמד בהיקש עכ״ל ונ״ל דל״ק דלא הוה ילפינן משלמים בהקישא אלא שחיטה וקבלה ובתר דילפינן שחיטה וקבלה בשאר קדשים בהקישא דשלמים אז ילפא זריקה מגופיה מק״ו דשחיטה וקבלה דדבר הלמד בהקישא חוזר ומלמד בק״ו מדתנא דבי ר׳ ישמעאל כדאיתא לקמן פ׳ איזהו מקומן דף נ׳ ע״ב ודוק וא"ת אפ״ה אכתי ק׳ איך ילפא זריקה מק״ו משחיטה וקבלה בשאר קדשים דהיינו עולה ואשם וחטאת אפילו מגופייהו הא איכא למיפרך מה לשחיטה וקבלה שבגופייהו שכן טעונות צפון ובחטאת איכא למפרך עוד שכן ישנן בחטאות הפנימיות וי״ל דאיכא למימר שלמים יוכיחו שאינן טעונות צפון וליתנהו פנימיות ואפ״ה בעינן לשמן דכיון דלא בעינן למילף לשמן אלא למצוה אמרינן שלמים יוכיחו אבל לעיל דבעינן למילף זריקה משחיטה וקבלה בחטאת לפסולא איכא למפרך שכן טעונות צפון וכו׳ ואיכא למימר שלמים יוכיחו דשלמים אינם פסולים שלא לשמן ודוק אבל ק׳ דהו״ל למימר פסח יוכיח אלא משום דאיכא למפרך מה לפסח שכן זמנו קבוע כדפריך לקמן ה״נ איכא למפרך מה לשלמים שכן טעונים סמיכה ונסכים ותנופת חזה ושוק כדפריך לעיל דף ד׳ ע״ב וא״כ הדרא קושית הרב לדוכתא וצ״ע ונ״ל ליישב כמ״ש דלא הוה ילפינן משלמים בהקישא אלא שחיטה וקבלה ובתר דילפינן שחיטה וקבלה אז אמרינן מה שלמים לא חילקת בין שחיטה וקבלה לזריקה למצוה אף שאר קדשים לא תחלוק בין שחיטה וקבלה לזריקה למצוה דזה מה שאנו לומדים מה שלמים לא חלקת וכו׳ אינו לא הקישא ולא בנין אב אלא גלוי מילתא בעלמא ועיין מ״ש לעיל דף ח׳ ברש״י ד״ה אמר רב הונא וע׳ עוד מ״ש שם בתוס׳ ד״ה הילכך מצוה משלמים:


תוס׳ ד״ה מחשבין מעבודה וכו׳ וקבלה דלא עשה בה וכו׳ כגון בשוחט ע״מ לקבל וכו׳ ר״ל ומתני׳ דפסלא בקבלה עצמה דשינוי קודש ישנו בכל הארבעה עבודות וק״ל:


ד״ה לא תאמר בזריקה וכו׳ ועוד ל״ל קרא בזריקה לש״ב כתב בס׳ פנים מאירות וז״ל יש להקשות דילמא איצטריך קרא הכא דמחשבין מעבודה בש״ב דהכא ליכא למיפרך לישתוק קרא מיניה ותיתי בק״ו וכו׳ עכ״ל ולק״מ דעיקר מחשבת שינוי בעלים אינו אלא דמחשבין מעבודה לעבודה דהיינו בשוחט או מקבל מחשב ע״מ לזרוק בשינוי בעלים אבל כשמחשב על השחיטה עצמה או על הקבלה בש״ב אינו חל דש״ב אינו בכל הד׳ עבודות אלא בזריקה דוקא דלא שייך שם בעלים אלא על הכפרה כפרש״י ד״ה שחט לשם פלוני וא״כ הא דכתב רחמנא שחיטה וקבלה בש״ב אינו אלא דמחשבין מעבודה לעבודה וא״כ לא איצטריך קרא בזריקה להכי וק״ל:


בא״ד וע״ק אמאי אין מחשבת אוכלים בפסח בזריקה וכו׳ ומיהו דלמא תכוסו מיעוטא הוא ואע״ג דשלא למנויין דהיינו שינוי בעלים דכתיב במכסת נפשות קאי נמי תכוסו לא ממעטי זריקה דלא דמי עכ"ל כצ״ל נ״ל ר״ל דשמא התנא ס״ל דתכוסו מיעוטא הוא דהא דכתיב לפי אכלו דבעינן מחשבה לשם אוכלים דוקא בשחיטה כדמשמע תכוסו שהוא כוס כוס ושוב כתבו התוס׳ אע״ג דהאי קרא דכתיב ביה תכוסו מיעוטא כתיב ביה נמי שלא למנוין דכתיב במכסת נפשות דהיינו שינוי בעלים ואמאי לא אמרינן נמי מהאי מיעוטא דאין ש"ב אלא בשחיטה ולא בזריקה כמו מחשבת אוכלים וע״ז כתבו דלא דמי וטעמא הוא משום דעיקר פסולא דשינוי בעלים הוא בזריקה שהוא עיקר כפרה כדאמרן לעיל לכפר עליו ולא על חבירו וק״ל וכן פי׳ הב״ז ואע״ג דהתוס׳ שם בפסחים דף ס״ח ע״ב ד״ה רבה אמר כשר כתבו דתכוסו לא משמע מיעוטא אין זה מן הקושי דהא לפי מ״ש שם ע״א ד״ה ואיתקש אוכליו לא תקשי הא דכתבו הכא ואע״ג דשלא למנוין וכו׳ דהא שם תירצו דשלא למנוין לאו היינו שינוי בעלים ושלא למנוין אינו פסול אלא בשחיטה דוקא ובפסח דומיא דשלא לאוכלין משא״כ ש״ב דאינו אלא במחשב על הזריקה ושייך בכל הקרבנות ודוק ובס׳ פנים מאירות פי׳ בע״א ע״ש:

ברכת הזבח

חידושים


רש״י ד"ה ודילמא להכי כו׳ מעבודה לעבודה ואפי׳ לא חישב כו׳ כצ״ל ויש למחוק מן אלא כו׳ עד חשיבי ויש מגיהים לעבודה ולא בשעת כו׳ גופא בעי חישב דאפילו כו׳ והוא נכון וכן הוא בספרים אחרים:


ד״ה ותיתי דמחשבי׳ כו׳ כדאמרן ומה אם כו׳ הד״א לשם פלוני הס״ד:


תוס׳ ד״ה לא תאמר בזריקה כו׳ בחטאת הפנימיות וכ״ת משום דבשלמים קיימא א״כ מאי צריך כו׳ (כצ"ל) ומיהו דלמא תנא מיעוטא הוא כו׳ זריקה דלא דמי הס״ד: ומ״מ יש בלשונם ט״ס והיה נראה להגיה ומיהו דלמא תכוסו מיעוטא הוא וכונתם מבוארת דלמא ס״ל לתנא דתכוסו הוא שחיטה והוא מיעוטא דדוקא בשחיטה שהיא כוס כו' סורסי הוא פסול שלא לאוכלין אבל זריקה אינה פוסלת במחשבה שלא לאוכלים אע״ג דבהאי קרא גופא ג״כ שלא למנוין במכסת נפשות תכוסו גו׳. ואפ״ה לא ממעטינן שלא לשם בעלים בזריקה דלא דמי דעיקר פסולא דשלא למנויו שהוא שינוי בעלים פסול בזריקה שהוא עיקר כפרה כדלעיל לכפר עליו ולא על חבירו כנ״ל וצריך עיון עוד. ובמקצת ספרים מצאתי מוגה ומיהו דילמא זאת מיעוטא כו׳. ועיין בפסחים דף ס״ב ע״ב ודוק:


ד"ה והדר ביה רבה כו' מק"ו דרב אשי לרבה אליבא דר״ש כצ"ל [והוא ריש פרק קמא דמנחות ע״ב] ליכא ק"ו כו׳ במנחות לר״ש הס״ד:


הגהות


גמרא אלא אמר רב אשי כו׳ כשר לזרוק דמו לשם פ׳ פסול כו׳ כצ"ל: וכן הוא בגש״ק ובס״א:


רש"י ד״ה השוחט כו׳ של חולין לע״ז אסורה בהנאה כו׳ כצ״ל:


ד״ה לזרוק דמה כו׳ אלא בשעת כו' ולא זרק הס״ד וכצ״ל:


ד״ה ילפינן ע״ז כו׳ ממחשבת כו׳ כצ״ל:


ד״ה אין מחשבין כו׳ ואינה אסורה אלא כו׳ כצ"ל:


ד"ה הריני שוחט וכו׳ אדם ומזבח הס״ד:


ד״ה הריני שוחטו כו׳ אלא אמר הריני כו׳ כצ״ל (ותיבת א״כ יש למחוק). מהאי קרא לקמן הס״ד:


ד״ה על מנת לזרוק כו׳ כדתניא לקמן הס״ד:


ד״ה שחט לשם פ׳ כו׳ בד׳ עבודות הס״ד:


ד״ה לא תאמר וכו' משחיטה וקבלה ומה שחיטה וכו׳ (הד״א) קבלה תוכיח הס״ד:


ד״ה מה להנך וכו' דאין מחשבין הס״ד:


תוס׳ ד"ה ר״ל אמר מותרת כו׳ דהר מותר ועובדו בסייף כו׳ חשיב עובד ע״ז בשחיטה כששוחט ע״מ לזרוק כצ״ל (ותיבת או נ״ל למחוק):


ד״ה מקום שאם כו׳ לשם אוכלים כשר הס״ד:


ד״ה חטאת נאמר בה כו׳ ושייך לע"ב ושם נבאר:

פנים מאירות

גמרא ומה במקום שאם אמר הריני שוחט חוץ לזמנו שהוא כשר כו׳ ע״כ דזה נלמד מקרא דאל״כ קשה דילמא ק"ו איפכא וכן בכול׳ שמעתין דילפינן ק"ו היה קשה דילמא איפכא אם לא שנכתב שם מפורש וק״ל:


שם ואידך פריך הכי מה להנך שכן טעונות צפון כו׳ יש להקשות דלמאי דמקשי התוספות דניליף מחשבת אוכלים בזריקה בפסח בק"ו משחיטה שכשירה בזר כיון דלא פרכינן מצפון וחטאת הפנימיות ולפי קושיא זו יש להקשות עוד קושיא חזקה ועצומה דמאי פריך ואידך דילמא ר״י נמי סבר דהייתי יכול למילף זריקה משחיטה וקבלה בלי שום פירכא כיון דבשלמי׳ קיימא ועם כל זה איצטרך קרא דאי לא גלי רחמנא קרא בזריקה אלא הייתי יליף מבינייהו לא הייתי יכול למילף בזריקה מחשבין מעבודה לעבודה בק״ו דרב אשי משינוי בעלים דאיכא למימר שוחט שלא לשם אוכלין בפסח יוכיח דשוחט שלא לשם אוכלין פסול ושוחט ע״מ לזרוק שלא לשם אוכלין כשר כקושית התוספות בד"ה מקום שאם אמר ואין לומר תירוץ התוספות דהתם זורק עצמו שלא לשם אוכלין כשר זה אינו כיון דהכא זריקה לא כתיב רק ילפינן בק"ו משחיטה אם כן בפסח נמי הייתי יליף זריקה מק״ו משחיטה שיפסול ולפי זה לא הייתי יכול ללמוד ק"ו דמחשבין מעבודה לעבודה מק״ו דרב אשי משום דאיכא למימר שוחט שלא לשם אוכלין בפסח יוכיח ולכך איצטרך קרא בזריקה לגלות דלא נלמד ק"ו זריקה מפסח דאי ילפינן התם בק"ו קשה לישתוק גם כאן מקרא בזריקה ונילף מק"ו אלא ע"כ מדכתבה רחמנא קרא בזריקה ש״מ דלא ילפינן זריקה בפסח משחיטה לפסול בזורק שלא לשם אוכלין ואם כן שפיר נלמד השתא ק"ו דמחשבין מעבודה לעבודה בק"ו דרב אשי דאין להקשות כקושיית התוספות שוחט שלא לשם אוכלין בפסח יוכיח די"ל דהתם זריקה גופיה שלא לשם בעלים כשר אבל אי לא היה קרא בזריקה לא הייתי יכול למילף מחשבין מעבודה לעבודה אם לא שהייתי יליף זריקה בפסח בק״ו משחיטה והדר הייתי יליף פסח ושאר קדשים תרויהו בהדדי דמחשבין מעבודה לעבודה מק"ו דרב אשי וזה אינו בפסח אליבא דאמת ולכך איצטרך קרא בזריקה ודוק:


שם ואידך השתא מיהא בשלמים קיימי עיין בדף ד׳ ע"א כל לימודים אלו וקשה לי דילמא להכי כתבה רחמנא זריקה דאי הייתי יליף זריקה מק"ו ואם כן איך נלמד[^ ] כל עבודות בשאר קדשים בהקישא משלמים בשלמא ג׳ עבודות שפיר אבל זריקה איך אפשר למילף בהקישא כיון דזריקה גופיה נלמד בק"ו ודבר הלמד בק"ו אינו חוזר ומלמד בהיקש ויש לישב וצ״ע:


[^ הג״ה מהגאון הקדוש ר׳ עקיבא איגר זי"ע. לק״מ דתחילה ילפינן בהיקישא שחיטה מקבלה. והדר ילפינן בק״ו זריקה משחיטה וקבלה. דדבר הלמד בהיקש חוזר ומלמד בק"ו. כדאיתא לקמן (נ.):]


תוס׳ ד״ה לא תאמר בזריקה כו׳ ועוד למה לי קרא בזריקה לשינוי בעלים יש להקשות דילמא איצטרך קרא הכא דמחשבין מעבודה בש"ב דהכא ליכא למיפרך לישתוק קרא מיניה ותיתי מק"ו ויש לישב דע"כ לאידך דאית ליה הני פירכא איצטרך זריקה לגופיה בש״ב א"כ מנ״ל דמחשבין בש"ב מעבודה לעבודה אלא ע"כ שיש לו איזה לימוד על זה אם כן למ"ד זה נמי כן הוא ושפיר יש להקשות לדידיה דלית ליה הנך פירכא לישתוק מזריקה:


בא"ד מיהו דילמא תנא מיעוטא הוא מ"ו הב"ז מגיה כאן דילמא תכוסו מיעוטא הוא וזה אינו דבפירוש איתמר בתוספות דפסחים דף ס"א ע"ב ד"ה רבה אמר כשר וסוף דבריהם ושמא יש מיעוטא למעט אוכלים בזריקה ומיהו מתכוסו לא משמע שום מיעוט אלא מיעוט אחרינא איכא ועוד איכא למיפרך מה לשינוי בעלים שכן פוסל בכל הזבחים ולי נראה דאין צריך כאן כלל להגי׳ אלא דהכי פירושי׳ מיהו תנא מיעוטא הוא ר"ל דילמא תנא איזה מיעוט ואף על גב דשלא למנויו היינו שינוי בעלים וזה למדו כסברת התוס׳ ד"ה ואיתקיש אוכלין למנוין דסברי דשלא למנוין היינו שנוי בעלים ומקשו ה"נ כעין קושיא דהתם כיון דיש לו איזה מיעוט למעט זריקה לשם אוכלים ושלא למנוין דהיינו שינוי בעלים כתב נמי ר״ל בהאי קרא דאיתקיש אוכלין למנוין ולא ממעטי זריקה ואמאי לא נאמר דזריקה יהיה כשר שלא לשם מנוין כיון דאיתקיש לאוכלין ומתרצים לא דמי ר"ל לא דמי כלל דשינוי בעלים פוסל בכל הזבחים מה שאין כן שלא לאוכלים אבל לתירוץ התוספות התם דשלא למנוין אין זה שינוי בעלים ניחא הכא וע"ש במהרש"א ודוק:

